Սթիվեն Վիտորիա

**Սթիվեն դե Սոուզա Վիտորիա** (; ), պորտուգալացի ծագումով կանադացի ֆուտբոլիստ, «Շավեշ» ակումբի և Կանադայի ազգային հավաքականի պաշտպան։ Հայտնի է իր հիանալի գլխով խաղով և տուգանային հարվածների և 11 մետրանոցների վարպետորեն կատարմամբ։

## Վաղ տարիներ
Վիտորիան ծնվել է Կանադայի Տորոնտո քաղաքում՝ Ազորյան կղզիներից պորտուգալացի ներգաղթյալների ընտանիքում։ Ֆուտբոլ սովորել նա սկսել է «Վուդբրիջ Սթրայքերս» թիմում և խաղացել է հիմնականում հարձակվողի դիրքում։  Նա հրավերներ է ստացել Կանադայի երիտասարդական հավաքականներից մի քանի անգամ, այդ թվում՝ երկիրը լքելուց հետո, բայց ամեն անգամ հրաժարվում էր։

## Ակումբային կարիերա
### «Պորտու»
Վիտորիան ստորագրվեց պորտուգալական «Պորտուի» կողմից 18 տարեկանում և տեղափոխվեց կենտրոնական պաշտպանի դիրք։ Հաջորդ տարիներին նա մի քանի անգամ վարձավճարով է մեկնել, նախ՝ երրորդ դիվիզիոնի «Տուրիզենսե» ակումբ, իսկ հետո՝ «Օլյանենսե» երկու տարով, որտեղ նա օգնեց թիմին դուրս գալ Պորտուգալիայի բարձրագույն լիգա իր երկրորդ մրցաշրջանում ակումբում։

2009/10 մրցաշրջանում Վիտորիան վարձավճարով տեղափոխվեց Սեգունդա լիգայում հանդես եկող «Կովիլյան»։ Նոր ակումբի կազմում իր առաջին պաշտոնական հանդիպումը նա անցկացրել է 2009 թվականի օգոստոսի 2-ին լիգայի գավաթի խաղարկությունում «Կարեգադուի» դեմ արտագնա խաղում (1:0)։

### «Էշտորիլ»
Վիտորիան վերջնականապես լքել է «Պորտուն» 2010 թվականի հուլիսին, պայմանագիր կնքելով Սեգունդայի «Էշտորիլ Պրայա» ակումբի հետ։ Ակումբը նույն մրցաշրջանում բարձրացել է բարձրագույն խումբ։  Իր դեբյուտային մրցաշրջանում Վիտորիան անցկացրել է 27 հանդիպում և խփել 11 գոլ՝ դառնալով 9-րդը լիգայի լավագույն ռմբարկուներից մեկը (դրանցից ութը նա խփեց տուգանային հարվածներից) և օգնեց իր թիմին գրավել հինգերորդ տեղը և նվաճել Եվրոպայի լիգայի ուղեգիր։

### «Բենֆիկա»
Ազատ գործակալ Վիտորիան Լիսաբոնի «Բենֆիկային» է միացել 2013 թվականի հունիսի 16-ին՝ կնքելով 4 տարվա պայմանագիր։ Պայմանագրի ստորագրման օրը նա անվանել է «Ամենակարևորն ու ամենաերջանիկն իր կյանքում»։ Սակայն պաշտպանը «արծիվների» կազմում ամրապնդվելու հնարավորություն չստացավ․ նրա միակ հայտնվելը խաղադաշտում «Բենֆիկայի» մարզաշապիկով տեղի ունեցավ մրցաշրջանի վերջին օրը, երբ ակումբն արդեն չեմպիոն էր դարձել։  Վիտորիան 90 րոպե խաղացել է իր նախկին ակումբի՝ «Պորտուի» դեմ 1:2 հաշվով պարտված խաղում։

Վիտորիան մնաց պահեստայինների նստարանին և Եվրոպայի լիգայի եզրափակչում «Բենֆիկայից» պարտված «Սևիլիայի» դեմ խաղում։ Ֆուտբոլիստին չի գոհացրել թիմում իր դիրքը, այդ ընթացքում նրանով հետաքրքրվում էին «Ռեալ Բետիսը» և «Մարիտիմուն»։

2015 թվականի փետրվարի 9-ին Վիտորիան մեկ մրցաշրջանով վարձակալվել է ՄԼՍ-ի «Ֆիլադելֆիա Յունիոն» ակումբին։ Նա իր առաջին գոլը խփեց թիմի կազմում իր հայրենի Տորոնտոյում՝ տեղի ակումբի դեմ 1:3 հաշվով պարտված խաղում։ Դեկտեմբերին ֆուտբոլիստը վերադարձել է «Բենֆիկա», քանի որ ակումբը հրաժարվել է գնել նրա պայմանագիրը։

### «Լեխիա Գդանսկ»
Վիտորիան Լեհական «Լեխիա Գդանսկ» ակումբին միացել է 2016 թվականի օգոստոսի 17-ին՝ կնքելով երեք տարվա պայմանագիր։ Նա նոր ակումբի կազմում իր նորամուտը նշել է սեպտեմբերի 21-ին՝ անցկացնելով Լեհաստանի գավաթի «Պուշչայի» դեմ խաղը (1:1 120 րոպեից հետո), որն ավարտվել է 16 հարվածներով՝ 11 մետրանոցներով։

### «Մորեյրենսե»
2019 թվականի հուլիսի 4-ին Վիտորիան վերադարձավ Պորտուգալիա խաղալու՝ երեք տարվա պայմանագիր կնքելով «Մորեյրենսե» ակումբի հետ։ «Մորեյրենսեի» կազմում նորամուտը նշել է օգոստոսի 11-ին՝ «Բրագայի» դեմ խաղում։ Նոյեմբերի 2-ին Գիմարյեսի «Վիտորիայի» դեմ խաղում խփեց իր առաջին գոլը «Մորեյրենսեի» կազմում։

### «Շավեշ»
2022 թվականի հուլիսի 4-ին 35-ամյա Վիտորիան միացավ վերջերս բարձրացում ստացած «Շավեշին»՝ չբացահայտված տրանսֆերի դիմաց։

## Միջազգային կարիերա
Վիտորիան Պորտուգալիան ներկայացրել է 2006 թվականին Լեհաստանում կայացած մինչև 19 տարեկանների Եվրոպայի առաջնությունում և 2007 թվականի ֆուտբոլի U-20 Աշխարհի գավաթի խաղարկություն Պորտուգալիայում։

2012 թվականի սեպտեմբերին, կորցնելով Պորտուգալիայի գլխավոր թիմ հրավիրելու հույսը, 25-ամյա Վիտորիան համաձայնեց հանդես գալ Կանադայի հավաքականում։ 2016 թվականի հունվարին նա մարտահրավեր է ստացել փետրվարի 5-ին ԱՄՆ-ի հավաքականի դեմ ընկերական խաղին և խաղացել ամբողջ 90 րոպեն (0:1)։

Վիտորիան ընդգրկվել է Կանադայի հավաքականի կազմում ԿՈՆԿԱԿԱՖ-ի Ոսկե գավաթ 2017-ի համար։

Ընդգրկվել է ԿՈՆԿԱԿԱՖ-ի Ոսկե գավաթ 2021-ի հավաքականի կազմում։

Ընդգրկվել է 2022 թվականի աշխարհի առաջնության հավաքականի կազմում։

Ընդգրկվել է ԿՈՆԿԱԿԱՖ-ի Ոսկե գավաթ 2023-ի հավաքականի կազմում։

### Վիճակագրությունը հավաքականում

## Ձեռքբերումներ
;Օլյանենսե
* Պորտուգալիայի երկրորդ լիգա՝ հաղթող 2008/09

;Էշտորիլ Պրայա
* Պորտուգալիայի երկրորդ լիգա՝ հաղթող 2011/12

;Բենֆիկա
* Պորտուգալիայի առաջնություն՝ 2013/14 չեմպիոն
* Պորտուգալիայի գավաթ՝ հաղթող 2013/14
* Պորտուգալիայի լիգայի գավաթ՝ հաղթող 2013/14
* ՈՒԵՖԱ Եվրոպայի լիգա՝ եզրափակչի մասնակից 2013/14

;Լեհիա Գդանսկ
* Լեհաստանի գավաթ՝ 2018/19-ի հաղթող

## Ծանոթագրություններ

## Արտաքին հղումներ
* Профиль на сайте Футбольной федерации Португалии
* 
* 
* 
* 
* 
* 

Կատեգորիա:1987 ծնունդներ
Կատեգորիա:Անձինք այբբենական կարգով
Կատեգորիա:Բենֆիկայի ֆուտբոլիստներ
Կատեգորիա:Էշտորիլ Պրայայի ֆուտբոլիստներ
Կատեգորիա:Կանադայի հավաքականի ֆուտբոլիստներ
Կատեգորիա:Կանադացի ֆուտբոլիստներ
Կատեգորիա:Հունվարի 11 ծնունդներ
Կատեգորիա:Շավիշի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Տորոնտո քաղաքում ծնվածներ
Կատեգորիա:Օլյանենսեի ֆուտբոլիստներ
Կատեգորիա:Ֆուտբոլիստներ այբբենական կարգով